**ΦΥΛΛΟ ΕΡΓΑΣΙΑΣ 15**

**ΟΝΟΜΑΤΕΠΩΝΥΜΟ:**

**ΤΑΞΗ:Γ…**

**ΝΕΟΕΛΛΗΝΙΚΗ ΛΟΓΟΤΕΧΝΙΑ Γ’ ΓΥΜΝΑΣΙΟΥ**

**Στο παιδί μου, Μ. Αναγνωστάκης**

**Δραστηριότητα 1 10’**

**Διαβάστε προσεκτικά το ποίημα "Στο παιδί μου". Έπειτα, απαντήστε στις παρακάτω ερωτήσεις:**

* Ποια είναι η γενική αίσθηση που σας δημιουργεί το ποίημα;
* Ποια είναι η σχέση του ποιητή με το παιδί του, όπως φαίνεται στους στίχους;
* Πώς ερμηνεύετε τη φράση «Πρέπει να λέμε την αλήθεια στα παιδιά»;

**Γράψτε σύντομες απαντήσεις 2-3 προτάσεων για κάθε ερώτηση.**

**…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**

**Δραστηριότητα 3  15’**

**Συζητήστε με έναν συμμαθητή ή μια συμμαθήτριά σας:**

* Ποια συμβολική σημασία έχουν τα εξής στοιχεία του ποιήματος: «Δράκοι», «λύκος», «σκοτάδι», «σκύλος»;
* Γιατί, κατά τη γνώμη σας, το παιδί του ποιητή δεν αγαπάει τα παραμύθια;

**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….**

**Δραστηριότητα 4  20’**

**Διαβάστε το απόσπασμα από «Το μαγαζί της αλήθειας» του Χόρχε Μπουκάι.**

"Ο άνθρωπος περπατούσε σ' εκείνα τα σοκάκια της επαρχιακής πόλης. Είχε χρόνο και γι' αυτό κοντοστεκόταν για λίγο μπροστά σε κάθε βιτρίνα, σε κάθε κατάστημα, σε κάθε πλατεία.

Στρίβοντας σε μια γωνία βρέθηκε άξαφνα μπροστά σε ένα ταπεινό κατάστημα που η ταμπέλα του ήταν λευκή. Περίεργος, πλησίασε στη βιτρίνα και κόλλησε το πρόσωπο του στο κρύσταλλο για να καταφέρει να δεί μέσα στο σκοτάδι... Το μόνο που φαινόταν ήταν ένα αναλόγιο μ' ένα χειρόγραφο καρτελάκι που έγραφε: Το μαγαζί της αλήθειας

Ο άνθρωπος έμεινε έκπληκτος. Σκέφτηκε, ότι αν και διέθετε ανεπτυγμένη φαντασία, του ήταν αδύνατον να φανταστεί τί μπορεί να πουλούσαν.

Μπήκε.

Πλησίασε την κοπέλα που στεκόταν στον πρώτο πάγκο και τη ρώτησε:

"Συγνώμη. Αυτό είναι το μαγαζί της αλήθειας;"

"Μάλιστα κύριε. Τι λογής αλήθεια θέλετε; Αλήθεια μερική, αλήθεια σχετική, αλήθεια στατιστική, πλήρη αλήθεια;"

Ώστε, λοιπόν, πουλούσαν αλήθεια. Ποτέ δεν είχε φανταστεί ότι ήταν δυνατόν κάτι τέτοιο. Να πηγαίνεις σ' ένα μέρος και να παίρνεις την αλήθεια, ήταν υπέροχο.

"Θέλω πλήρη αλήθεια" αποκρίθηκε ο άνθρωπος χωρίς ταλάντευση.

"Είμαι τόσο απαυδησμένος από τα ψέματα και τις πλαστογραφίες" σκέφτηκε "Δε θέλω άλλες γενικεύσεις, ούτε δικαιολογίες, δε θέλω απάτες, ούτε κοροϊδίες."

"Απόλυτη αλήθεια" διόρθωσε

"Μάλιστα κύριε. Ακολουθήστε με."

Η κοπέλα συνόδευσε τον πελάτη σ' ένα άλλο μέρος του καταστήματος και δείχνοντας έναν πωλητή με αυστηρό ύφος, είπε:

"Ο κύριος θα σας εξυπηρετήσει."

Ο πωλητής πλησίασε και περίμενε τον πελάτη να μιλήσει.

"Ήρθα να αγοράσω την απόλυτη αλήθεια."

"Αχα. Συγνώμη, γνωρίζετε την τιμή;"

"Όχι. Πόσο κοστίζει;" αποκρίθηκε τυπικά. Στην πραγματικότητα ήξερε ότι θα πλήρωνε όσο όσο για να έχει όλη την αλήθεια.

"Για όλη την αλήθεια", είπε ο πωλητής "το αντίτιμο είναι ότι ποτέ πια δε θα έχετε την ησυχία σας."

Ένα ρίγος διέτρεξε τη ράχη του ανθρώπου. Ποτέ δεν είχε φανταστεί ότι το κόστος θα ήταν τόσο υψηλό.

"Ε..ευχαριστώ... Συγνώμη..." ψέλλισε.

Έκανε μεταβολή και βγήκε από το κατάστημα κοιτώντας το έδαφος.

Ένιωσε λίγο θλιμμένος όταν κατάλαβε ότι δεν ήταν ακόμα προετοιμασμένος για την απόλυτη αλήθεια, ότι ακόμα χρειαζόταν ορισμένα ψέματα για να βρίσκει ανάπαυση, ορισμένους μύθους και εξιδανικεύσεις για να καταφεύγει, ότι ήθελε κάποιες δικαιολογίες για να μην αντιμετωπίζει τον ίδιο του τον εαυτό...

"Ίσως αργότερα..." σκέφτηκε.

**Το μαγαζί της αλήθειας , Χόρχε Μπουκάι**

**Στη συνέχεια, απαντήστε γραπτά:**

* Ποια είναι η τιμή της αλήθειας, σύμφωνα με τον Μπουκάι;
* Πιστεύετε ότι οι άνθρωποι μπορούν να αντέξουν την πλήρη αλήθεια; Συνδέστε την απάντησή σας με το μήνυμα του ποιήματος «Στο παιδί μου».

**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….**

**Δραστηριότητα για το σπίτι**

**Να φτιάξετε την ταυτότητα του κειμένου:**

|  |  |
| --- | --- |
| **Συγγραφέας-**  **Τίτλος- χρονολογία έκδοσης** |  |
| **Είδος κειμένου** |  |
| **Αφηγηματικός Τρόπος** |  |
| **Αφηγητής-Περιεχόμενο** |  |
| **Θέμα** |  |
| **Χώρος** |  |
| **Χρόνος** |  |
| **Ύφος** |  |
| **Κοινό** |  |
| **Σκοπός** |  |
| **Δομή** |  |
| **Αφηγηματική τεχνική** |  |
| **Ιδεολογικό πλαίσιο** |  |
| **Εκφραστικά μέσα** |  |